Stefan Vassallo ta’ 23 sena mis-Swieqi ġie akkużat quddiem il-Magistrat Giovanni Grixti li pparteċipa f’attivitajiet sesswali ma’ tfajla ta’ 15-il sena. Fil-Qorti l-avukat difensur Franco Debono qal li l-allegata vittma hi t-tfajla tal-akkużat u kontinwament iċċempel lil Vassallo. Fil-Qorti Dr Debono qal li huwa f’Malta biss li l-kunsens huwa 18 u mhux 16-il sena. Vassallo li huwa reċediv minn sentenzi oħra tal-qorti ta’  pusses ta’ ħaxixa u pussess ta’ affarijiet misruqa ngħata l-libertà proviżorja fuq depożitu ta’ €150 u garanzija personali ta’ €1,500. Dan bil-kundizzjoni wkoll li ma jkellimx lil din t-tfajla.